open-index/open-wikipedia-markdown huggingface dataset:
הברחה

**הברחה** היא הובלה סמויה של סחורות, אנשים וחיות שאסורה על פי חוק או על פי כללים אחרים, אדם שעוסק בהברחה נקרא **מבריח**.

דוגמאות להברחה הן: הברחת סמים, הגירה בלתי-חוקית באמצעות גנבת הגבול, הברחת סחורות תוך כדי התחמקות מהמכס, הברחת נשק, אספקת סחורה אסורה לאסיר בבית כלא, העברה של מסמכים מסווגים.

## הברחת סחורות
[שמאל|ממוזער|250px|[צוללת ששימשה להברחת קוקאין, ונתפסה בידי הצי האמריקני באוקיינוס השקט ב-2007]]
מרבית ההברחות מתרחשות על ידי סוחרים המעוניינים להרוויח כסף רב, על ידי ההברחות המספקות ביקוש קיים לסחורה או אנשים המוברחים, כשבאופן חוקי אי אפשר או קשה יותר לספק את אותם צרכים. על ידי ההברחות הסוחרים מרוויחים כסף רב מחמת המחיר הגבוה עקב הביקוש הרב והסיכון הגבוה שבהברחות. כמו כן אפשר להרוויח על ידי הברחת סחורות מיובאות מבלי לשלם עליהם מס. למשל: קניית סחורה במקום מסוים שם המחיר נמוך עקב מס נמוך, והברחתו למקום שבו המס - ולכן גם המחיר - גבוה יותר.

לעיתים הברחות מאורגנות על ידי ממשלות רשמיות, בשל העדר יכולת לספק דרישה לסחורה מסוימת באופן גלוי. לדוגמה, במהלך מלחמת העצמאות אורגנה הברחת ציוד צבאי לצה"ל ממדינות זרות, ובמהלך תקופת הצנע אורגנה הברחת עדרי צאן ובקר מהמדינות שסביב ישראל, בשל מחסור ארצי בבשר.

## הברחת אנשים
הברחת אנשים נעשית משתי סיבות עיקריות:
* הגירה בלתי חוקית - אנשים מבריחים את עצמם משלמים למישהו שיבריחם ממדינת מוצא למדינת יעד, במטרה להישאר במדינת היעד לשם שיפור מצבם הכלכלי או החברתי. כמו כן אנשים בורחים מאזור בו מצבם מסוכן, דוגמת הברחת היהודים בשואה בזמן מלחמת העולם השנייה. הברחות אלה מתבצעות על ידי חציית הגבול הבינלאומי בנקודות פרוצות.
* סחר בבני אדם - סחר בבני אדם למטרות שונות כגון: ניצול מיני (זנות), עבדות, העסקה בכפייה וכדומה. סחר בבני אדם מתבצע באמצעות כפייה, חטיפה, הונאה או רמייה. הוא מתבצע לצורך ניצול בני האדם המוברחים. קרבנות הסחר מוברחים למדינת היעד ושם הם מוחזקים בתנאים תת-אנושיים. הקורבנות כמעט ולא נגישים למידע או לסיוע, דבר המקל על המבריחים. לפי מחלקת המדינה של ארצות הברית בדו"חות משנת 2004 ו-2006 היקף הברחות בני אדם בעולם עומד על למעלה מחצי מיליון מדי שנה, כש-80% מהוות נשים והמטרה העיקרית של הסחר הוא ניצול מיני. בשנת 2000 נחתמה אמנה באו"ם המחייבת את המדינות החותמות עליה להילחם במאמץ משולב בתופעה.

## שיטות להברחה
[שמאל|ממוזער|250px|[ספר ששימש להברחת סיגריות, מוצג במוזיאון המכס במינכן שבגרמניה.]]
ישנן דרכים רבות לביצוע הברחות והן משתנות לפי פרמטרים שונים. להלן רשימה חלקית של שיטות להברחה:
* הברחת גבול בינלאומי בנקודות פרוצות שונות.
* חפירת מנהרת הברחה תת-קרקעית (למשל: מנהרות ההברחה של רצועת עזה).
* החבאת סחורה או אנשים בתוך כלי תחבורה כלשהו כגון: ספינות, מטוסים, כלי רכב וכדומה.
* שיחוד שומרי הגבול, שיעלימו עין מהברחות גלויות.
* זיוף מסמכים או תעודות זיהוי לצורכי השגת אימות בבדיקות שונות במעברי הגבול; כגון: זיוף תעודת זהות, דרכון או תעודת כשרות.
* הברחת בעלי חיים היא גנבה וציד על בעלי חיים שמוגנים על פי החוק או שנכחדו מהטבע.

## ראו גם
*הברחת סמים

## קישורים חיצוניים

*"גן חיות במזוודה". עיתון חי, מרץ 2012
* 
* 

## הערות שוליים

קטגוריה:פשעים כלכליים
קטגוריה:פשע מאורגן
קטגוריה:הברחה
שפמנון (סוג)

**שפמנון** (שם מדעי: *Clarias*) הוא סוג של דג מים מתוקים ממשפחת השפמנוניים. מלבד סוג זה, רוב הדגים האחרים בסדרת השפמנונאים הגדולה מכונים "שפמנונים".
## מאפיינים
גופו של השפמנון צר וארוך ויש לו סנפיר גב ארוך, המשווה לו מראה של צלופח. עורו חלק וחסר קשקשים, ראשו פחוס ופיו הרחב מכיל שיניים. סביב פיו מצויים 8 בינים ארוכים הדומים לשפם ומכאן שמו (נון בארמית פירושו דג). דגי השפמנון נפוצים ברחבי העולם, בעיקר באגמים, נהרות וביצות.

השפמנונים רובצים על קרקעית מקור המים בו הם חיים ובעזרת הבינים הרגישים שלהם, הם מגלים את מזונם, הכולל דגים קטנים, דו-חיים, רכיכות וסרטנים. ביכולתם לשהות זמן רב מחוץ למים ולהישאר בחיים, בזכות מערכת נשימה גדולה, המורכבת מקשתות זימים המסוגלות להתאים את עצמן לתנאים שונים. שפמנון מהלך (*Clarias batrachus*) ושפמנון מקרוצפלוס המצוים בדרום-מזרח אסיה, יכול לזחול על קרקע יבשה באמצעות סנפירי החזה שלו בתנועות מפותלות. הוא עושה זאת על מנת למצוא מזון או להחליף מקום מחיה ונשאר בחיים כל עוד גופו נשאר לח. ישנם גם מינים המותאמים למערות כמו שפמנון מערות זהוב שמצוי בסכנת הכחדה חמורה.

דגי השפמנון נחשבים כדגים המזיקים לסביבה ולמגדלי הדגים. הם ראויים למאכל, אך אינם כשרים.

בישראל קיים המין שפמנון מצוי (*Clarias gariepinus*) במרכז ובצפון הארץ בכנרת, אגם החולה, בנחל הירקון, בכל נחלי האיתן והביצות, בחלק ניכר מבריכות החימצון, תעלות המים, מאגרי מי ההשקיה, האגמים המלאכותיים ואפילו בביוב. אחד מנחלי רמת הגולן נקרא שפמנון, על שם דג זה.

## גלריה

קובץ:Clarias in the river in Tanda (2).JPG|שפמנונים בנהר בטנדה דרומית לבונדוקו בחוף השנהב
קובץ:Clarias in Ein Afek 1.JPG|שפמנונים בעין אפק
קובץ:Clarias batrachus-ZOO.Brno.jpg


## קישורים חיצוניים

קטגוריה:בעלי חיים שתוארו ב-1777
קטגוריה:טקסונים שתוארו בידי ג'יובאני אנטוניו סקופולי
קטגוריה:שפמנוניים
מחוזות הונגריה

מבחינה אדמיניסטרטיבית, מחולקת הונגריה ל-19 מחוזות (megye, מֶגיֶה עד לשנת 2023, vármegye כיום) ועיר בירה. כל מחוז מחולק לנפות (járás), ובסך הכל קיימות במדינה 174 נפות.

## ראו גם
* חבלי הונגריה

## קישורים חיצוניים

* נתוני אוכלוסייה 2022

*
קטגוריה:הונגריה: חלוקה מנהלית
הונגריה
סאות'ווסט איירליינס

**סאות'ווסט איירליינס** (באנגלית: **Southwest Airlines**) היא חברת תעופה זולה (LCC) אמריקאית, שבסיסה הראשי נמצא בדאלאס, טקסס, ובסיסה הגדול ביותר נמצא בעיר שיקגו. החברה היא חברת התעופה הגדולה בעולם מבחינת מספר הנוסעים שהיא מטיסה, והרביעית בגודלה בעולם מבחינת היקף הצי שברשותה. בשנת 2009 הפעילה החברה כ-3,200 טיסות יומיות בממוצע. המודל העסקי של החברה מבוסס על שימוש במטוסי בואינג 737 בלבד, והפעלת טיסות לנמלי תעופה משניים, והיא אחת החברות הרווחיות בעולם.

ראשיתה של החברה בשנת 1967 כשחברת "אייר סאות'ווסט" החלה לבצע טיסות בין הערים דאלאס, סן אנטוניו ויוסטון. בשנת 1971 שינתה החברה את שמה לשם הנוכחי "סאות'ווסט איירליינס". החברה רכשה במאי 2011 את חברת התעופה איירטראן.

## צי המטוסים
צי המטוסים של החברה נכון לאוגוסט 2023:

## ראו גם
* טיסה 1380 של סאות'ווסט איירליינס

## קישורים חיצוניים

* 

* 

* תמונות מטוסי החברה באתר Airliners.net

## הערות שוליים

קטגוריה:חברות תעופה אמריקאיות
קטגוריה:חברות לטיסות חסך
קטגוריה:חברות הנסחרות בבורסה לניירות ערך בניו יורק
קטגוריה:חברות שהוקמו בשנות ה-1960
לעצטע נייעס

**לעצטע נייעס** (בכתיב יידיש תקני: **לעצטע נײַעס**; 'חדשות אחרונות', או 'ידיעות אחרונות') היה עיתון ישראלי ביידיש שהופיע בשנים 1949–2006.
## היסטוריה
מייסד העיתון ועורכו הראשון היה מרדכי צאנין. בשנת 1949 החל צאנין לפרסם שבועון מאויר בשם "אילוסטרירטער וואָכענבלאט"; לאחר שצה"ל הפסיק לקנות ממנו גיליונות, החל בנובמבר 1949 לפרסם את "לעצטע נייעס". ב-1950 קיבל רישיון להוציא את העיתון פעמיים בשבוע, וב-1951 שלוש פעמים בשבוע. משרד הפנים סירב להתיר לו לפרסם את העיתון כיומון, על רקע ההתנגדות העזה ליידיש במדינת ישראל הצעירה שניסתה להטמיע את העברית כשפה המדוברת. במשך כמה שנים פרסם צאנין את "לעצטע נייעס" ועיתון נוסף, "היינטיקע נייעס" (חדשות יומיות), כל אחד מהם שלוש פעמים בשבוע לסירוגין, בהעלמת עין מצד השלטונות. ב-1957 קיבל צאנין אישור להוציא את "לעצטע נייעס" כיומון.

"לעצטע נייעס" המשיך להופיע והפך לעיתון פופולרי בקרב קוראי היידיש בישראל. בני מר כתב:

צאנין מכר ב-1960 את העיתון ל"החברה המאוחדת לפרסומים והדפסה" שהייתה שייכת למפא"י, אך המשיך לערוך אותו עד 1977. במשך השנים החליף העיתון בעלים ועורכים, בין יתר העורכים ניתן למנות את העורכים דב שטולבך ואחריו אבי נדרה. עם התמעטות מספר קוראי היידיש הפך העיתון בחזרה לשבועון, ולבסוף נסגר ביולי 2006.

## לקריאה נוספת

* Drucker Bar-Am, G. "The Holy Tongue and the Tongue of the Martyrs: The Eichmann Trial as Reflected in Letste Nayes" Dapim: Studies on the Holocaust 28:1 (2014), p. 17-37.


## קישורים חיצוניים
* 
* 

*Rachel Rojanski, The Status of Yiddish in Israel, 1948-1951: An Overview, in *The Mendele Review*, February 2005


## הערות שוליים

קטגוריה:עיתונים ביידיש
קטגוריה:ישראל: עיתונים
קטגוריה:זוכי פרס מנדלי מוכר ספרים
גשר מתרומם

[ממוזער|שמאל|240px|גשר מתרומם בפונטה דה באנדיירה, בלאגוס שב[פורטוגל.]]
ממוזער|שמאל|250px|אופן הפעולה של גשר מתרומם
**גשר מתרומם** (באנגלית: **Drawbridge**) הוא גשר נפתח אשר מורם על ידי משיכת קצהו הרחוק מעלה (באמצעות חבל או שרשרת) בעוד קצהו האחר מחובר לציר. גשרים מסוג זה נבנו בעת העתיקה בחזית של טירות מעל לחפיר הטירה או מעל לחפיר ביצורי עיר בשערי הכניסה שבחומת העיר. הגשר אפשר כניסה לתוך הטירה או העיר בעיתות שלום, ומניעת הכניסה בעיתות סכנה.

הגשר הופעל לרוב באמצעות מערכת משקולות שיכלה לשאת את משקל הגשר ולהרימו. הגשרים היו לרוב עשויים עץ וחוברו בציר לצד הטירה של החפיר.

בעת החדשה ועם התפתחות התחבורה והצורך לבנות גשרים מעל נהרות בהן עברו אוניות סוחר, נבנו גשרים מתרוממים שאפשרו מחד מעבר כלי רכב מעל הנהר ומאידך מעבר אוניות גבוהות בנהר בדרכן לנמל. אחת הדוגמאות הידועות לגשר מסוג זה הוא גשר מצודת לונדון שאפשר מעבר אוניות לנמל שהיה ממוקם בבריכה של לונדון.

[ימין|ממוזער|250px|[גשר מצודת לונדון כשהוא פתוח על מנת לאפשר מעבר ספינות. סוג זה של גשר מכונה באנגלית Bascule]]

## גשרים מתרוממים בישראל
גם בישראל קיימים גשרים מתרוממים, בין שני חלקיה של הטיילת באילת נמצא הגשר המתרומם הגדול ביותר והיחיד שעדיין פעיל, ניתן לראות את הגשר מתרומם בעיקר בשעות הבוקר המוקדמות ובשעות הערב בעת תנועת כלי שיט גבוהים במיוחד, הגשר קיבל פרסום נוסף ומיוחד בשל העובדה שצעירים רבים נוהגים לקפוץ ממנו אל המים באופן לא חוקי. באילת ישנם עוד שני גשרים מתרוממים שאינם פעילים, האחד בצמוד למלון שלמה המלך והשני בצמוד למלון מרינה.

## ראו גם
*גשר מעלית

## קישורים חיצוניים

*גשרים מתרוממים באתר structurae

מתרומם
*
קטגוריה:אמצעי ביצור
נעמי קולודני

**נעמי קולודני** (נולדה ב-5 במרץ 1982) היא כדורסלנית עבר ישראלית, ששיחקה בעמדת הרכזת במספר קבוצות מליגת העל ובנבחרת ישראל. שימשה כמאמנת קבוצת הגברים של מכבי אשדוד מהליגה הלאומית. קולודני היא מאמנת מכבי חיפה.

## ביוגרפיה
קולודני נולדה בסאו פאולו, ברזיל ואומצה בגיל שבועיים על ידי משפחה חשוכת ילדים מרמת השרון בה גדלה. לאחר שנתיים, אומץ בברזיל אחיה רון. היא החלה לשחק כדורסל בא.ס. רמת השרון. בעונת 1999/2000 צורפה לראשונה לסגל הקבוצה הבוגרת. בעונות הבאות נדדה בין מספר קבוצות: הפועל גליל עליון, מכבי רעננה (שתי עונות), מכבי רמת חן, הפועל חיפה/מוצקין, הפועל תל אביב (עמה זכתה באליפות המדינה) ובני יהודה. בעונה בה שיחקה בבני יהודה הייתה קלעית השלשות השנייה בטיבה בליגה, עם ממוצע של 46.8 אחוזי קליעה. לקראת עונת 2007/08 חתמה בקבוצת ריבניק מהליגה הפולנית, אך בסופו של דבר שבה לרמת השרון. בעונת הבכורה המחודשת שלה ברמת השרון נבחרה לשחקנית השישית הטובה בליגה, וגם החזיקה ביחס האסיסטים לאיבודי כדור הטוב בליגה (1.9 אסיסטים לאיבוד), בעונת 2008/9 נבחרה לחמישיית העונה וזכתה עם א.ס. רמת השרון באליפות המדינה. בתחילת עונת 2009/10 חתמה בקבוצת אליצור מכבי נתניה. לאחר עונה אחת באליצור מכבי נתניה חתמה קולודני בסוף שנת 2010 בקבוצת מכבי אשדוד. במדי קבוצה זו זכתה בדאבל בעונת .

קולודני חברה גם בסגל נבחרת ישראל.

בחודש יולי 2015 עזבה במפתיע את מכבי בנות אשדוד וחתמה ברמת השרון.

בעונת 2020/2021 מונתה לתפקיד עוזרת המאמן בקבוצת הגברים של מכבי אשדוד מהליגה הלאומית, בדצמבר 2021 מונתה למאמנת הקבוצה לאחר שעופר רחימי פוטר מתפקידו.

בעונת 2022/23 התמנתה לעוזרת מאמן מכבי עירוני רמת גן ועזרה להעלות את הקבוצה לליגת העל.

בעונת 2025/26 מונתה למאמנת מכבי חיפה.

## קישורים חיצוניים

* נעמי קולודני, באתר one
* 
* 
* 

## הערות שוליים

קטגוריה:מאמני מכבי אשדוד בכדורסל
קטגוריה:כדורסלניות רמת השרון
קטגוריה:כדורסלניות בני יהודה
קטגוריה:כדורסלניות אליצור מכבי נתניה
קטגוריה:כדורסלניות מכבי אשדוד
קטגוריה:כדורסלניות מכבי עירוני רמת גן
קטגוריה:כדורסלניות אליצור חולון
קטגוריה:כדורסלניות הפועל תל אביב
קטגוריה:כדורסלניות הפועל חיפה
קטגוריה:כדורסלניות נבחרת ישראל
קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:ישראליות ילידות ברזיל
קטגוריה:ישראלים ילידי ברזיל
קטגוריה:ישראליות שנולדו ב-1982
קטגוריה:ישראלים שנולדו ב-1982
ג'ט לי

**לי ליאן ג'ט** (נולד בבייג'ינג ב-26 באפריל 1963), ידוע בעיקר בשם הבמה **ג'ט לי**, הוא אמן לחימה ושחקן קולנוע סיני. נחשב לאחד מגדולי שחקני הקונג פו של סוף שנות ה-90 והעשור הראשון במאה ה-21.

## ביוגרפיה
ג'ט לי נולד בבייג'ינג, הרפובליקה העממית של סין בשנת 1963. הוא התייתם מאביו בהיותו בן שנתיים.

### קריירה
בגיל שמונה בשנת 1971 החל להתאמן בענף הספורט וו-שו. לאחר שלוש שנים של אימונים אינטנסיביים תחת הדרכתו של וו בין (Wu Bin), זכה ג'ט לי בגיל 11 באליפות הלאומית של וו-שו. בהמשך זכה בתואר זה חמש השנים ברציפות עד אשר החליט לפרוש מהספורט בשנת 1979 בגיל 17.
בזכות הפרסום הרב לו זכה בענף הוו-שו, לאחר שפרש החל לשחק בסרטי אמנויות לחימה סינים שונים. הופעת הבכורה שלו הייתה בשנת 1982 בסרט "מקדש שאולין". בהמשך כיכב בסרטי אמנויות לחימה אפיים סינים רבים, כאשר ראויה לציון במיוחד היא סדרת הסרטים "היו זמנים בסין" בה הוא גילם את דמותו של הגיבור הסיני המיתולוגי וונג פיי הונג. התפקיד הראשון של ג'ט לי בהוליווד היה בסרט "נשק קטלני 4" (1998), ובהמשך הסרט ההוליוודי הראשון בו כיכב בתפקיד הראשי היה "רומיאו חייב למות" (2000). במהלך העשור האחרון כיכב בסרטי אקשן הוליוודיים רבים. 

בשנת 2007 כיכב באפוס המלחמה המרהיב של פיטר צ'אן, "שרי המלחמה" לצד אנדי לאו.

בשנת 2008 שיתף לי פעולה לראשונה עם ג'קי צ'אן בסרט "הממלכה האסורה".

ג'ט לי קיבל את הכוכב מספר 67 בשדרת הכוכבים של הונג קונג.

### חיים אישיים
בתחילת העשור השני של המאה ה-21, לי אובחן במחלת גרייבס. מחלה זו, בשילוב עם פציעות שספג לאורך הקריירה לברכיו ולעמוד השידרה שלו ובעיה בתפקוד הלב, הובילו לכך שיראה מבוגר מגילו האמיתי. בעקבות זאת היו שמועות על פרישתו ממשחק, אך בשנת 2020 השתתף בסרט מולאן של דיסני בתפקיד קיסר סין.

לי מתנדב בארגון צדקה שהקים אשר מסייע לילדים במצוקה ברחבי סין.

## פילמוגרפיה נבחרת

## קישורים חיצוניים

* 

* 

## הערות שוליים

קטגוריה:שחקני קולנוע וטלוויזיה סינים
קטגוריה:מפיקי קולנוע סינים
קטגוריה:אמני לחימה בקולנוע
קטגוריה:אמני קונג פו
קטגוריה:בודהיסטים
קטגוריה:נדבנים
קטגוריה:בייג'ינג: אישים
קטגוריה:סינים שנולדו ב-1963
ניל האנון

**ניל האנון** (באנגלית: **Neil Hannon**; נולד ב-1970) הוא זמר וכותב שירים בריטי, סולן ומייסד להקת הפופ הבריטית "The Divine Comedy".

## חייו
האנון נולד בדרי שבצפון אירלנד. ב-1989 הקים את להקת "The Divine Comedy". אחרי מספר אלבומים מוקדמים שלא זכו להצלחה מסחרית, ולאחר מספר שינויים בהרכב הלהקה, קצרה הלהקה ביקורות חיוביות ב-1994 כאשר השתמשה באלבומה בחומרים אומנותיים כגון מחזה של צ'כוב ופואמות של פרנסיס סקוט פיצג'רלד. לחני הלהקה התאפיינו החל מתקופה זו בעיבוד לביצוע תזמורתי. בתקופה זו הלחין האנון מספר קטעים לתוכניות קומדיה בריטיות, דבר שתרם להצלחה המסחרית של הלהקה. בשנת 1996 יצא האלבום "Casanova", שזכה גם הוא להצלחה.

האנון ולהקתו המשיכו בכתיבה לתוכניות טלוויזיה, כך למשל חיברו מוזיקה לסדרה הפופולרית "דוקטור הו". במקביל, בשנת 2000 השתתף האנון עם מספר זמרים באלבומה של אוטה למפר. כן השתתף באלבום של להקת אייר ב-2007. ב-2009 יצר עם תומאס וולש את ההרכב "The Duckworth Lewis Method", ויחד הוציאו אלבום פופ, בו ניכרו השפעות מעולם הקריקט האירי.

נכון ל-2011, האנון יחד עם להקתו הוציאו עשרה אלבומי אולפן ואלבום נוסף הכולל להיטים נבחרים.

## קישורים חיצוניים

קטגוריה:מוזיקאים צפון אירים
קטגוריה:בריטים שנולדו ב-1970
התבטלות

**התבטלות** או **ביטול עצמי** הוא רגש, שבו אדם מרגיש כחסר ערך עצמי, כמי שאינו תורם לחברה ואינו מגשים את יעדיו. רגש זה, שבא לעיתים לידי ביטוי באמירות כדוגמת "אני כל כך טיפש", עשוי להעיד על בעיה בהערכה העצמית או בדימוי העצמי.

יש להבדיל בין התבטלות לבין ענווה, שאינה מאופיינת ברגשי נחיתות ובהערכה עצמית נמוכה.
## קישורים חיצוניים

קטגוריה:קוגניציה
קטגוריה:רגשות
מחוזות אירלנד

[שמאל|ממוזער|מפת מחוזות אירלנד בחלוקה לארבע [פרובינציות אירלנד|הפרובינציות: בגוני ירוק - אלסטר, צהוב - קונכט, כחול - מנסטר, אדום - לנסטר|225px]]
האי אירלנד מחולק לארבע פרובינציות, המחולקות באופן היסטורי ל-32 מחוזות ש-26 מהם נמצאים בתחום הרפובליקה של אירלנד ויתרתם בצפון אירלנד.

בשנת 2014 בוצע שינוי ומאז אירלנד מחולקת ל-26 מועצות מחוזיות, 3 מועצות עירוניות ו-2 מועצות משותפות לעיר ולמחוז.

## מחוזות הרפובליקה של אירלנד

## ראו גם
* פרובינציות אירלנד
* מחוזות צפון אירלנד

## קישורים חיצוניים

* חוק חלוקה מנהלית, 2014
## הערות שוליים

*
קטגוריה:אירלנד: חלוקה מנהלית
רוברט ויזדום

**רוברט ויזדום** (באנגלית: **Robert Wisdom**, נולד ב-14 בספטמבר 1953) הוא שחקן אמריקאי.

## ביוגרפיה
ויזדום נולד בוושינגטון די. סי., להורים ממוצא ג'מייקאני.

## קריירה
בשנת 2000 שיחק בסרט "סטרפטיז באיגואנה הכחולה" לצד סנדרה או. 

הוא כיכב בשלוש העונות האחרונות של הסדרה "הסמויה" מבית HBO כהווארד "באני" קולווין. בנוסף לכך שיחק גם בסרט "Barbershop 2: Back in Business" עם אייס קיוב.

ויזדום שיחק בעונתה שלישית של סדרת הטלוויזיה "נמלטים" בתור לצ'רו, סוחר סמים פנמי ומנהיג האסירים בכלא "סונה". בשנת 2010 שיחק בסרטו של מארק רופאלו "סימפתיה למתוק". ידוע גם בתפקידו כ"ואן" בעונה הרביעית של הסדרה סוכן מחוק. כמו כן שיחק במספר פרקים בסדרת המתח-פנטזיה "על טבעי" בעונה הרביעית בתוך המלאך אוריאל.

בשנת 2019 שיחק בסדרת הטלוויזיה "האזור החם" בערוץ נשיונל ג'יאוגרפיק בכיכובה של ג'וליאנה מרגוליס. באותה שנה שיחק גם בסרטו של אדוארד נורטון "עיר יתומה", המבוסס על רומן באותו שם מאת ג'ונתן לת'ם.

בשנת 2021 הצטרף לעונה השלישית של הסדרה "בארי" בתפקיד ג'ים מוס. בעונה הרביעית קודם לתפקיד ראשי.

## פילמוגרפיה
### קולנוע
* סטרפטיז באיגואנה הכחולה (2000)
* אוסמוזיס ג'ונס (2001)
* אגדות וסיפורים (2001)
* קווי חוף (2002) 
* משחק התשוקה (2010)
* סימפתיה למתוק (2010)
**Live Cargo* (2016)
*בלתי נשכח (אנ') (2017)
* עיר יתומה (2019)
*מוקדש לג'ורדן (אנ') (2021)
* (2021)

### טלוויזיה
* המפצח (1999-1997)
* נמלטים (2008-2007)
* סוכן מחוק (2010-2011)
*עיירה שמחה (2010)
* בולרז (2018-2015)
* צ'יפ (2017-2016)
* רצח אופי (2020-2018)
* האזור החם (2019)
* התיקון (2019)
*הלסטרום (2020)
**The Big Leap (2021)*
*ציפור שחורה (2022)
* בארי (2022–2023)
*נאשמים (2023)
*רשימת חיסול: זאב אפל (2025)

## קישורים חיצוניים

קטגוריה:אמריקאים ילידי וושינגטון די. סי.
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת קולומביה
קטגוריה:אמריקאים ממוצא ג'מייקני
קטגוריה:אמריקאים שנולדו ב-1953
באסטר ואפון הפלא

**באסטר ואפון הפלא** (באנגלית: **Buster and the Beanstalk**) הוא משחק מחשב המבוסס על סדרת הטלוויזיה המצוירת "עלילות טייני טון".

המשחק פותח והופץ על ידי "טראגליף אינטראקטיב" ויצא למחשב האישי בשנת 1997. למשחק יצאה גם גרסת פלייסטיישן בשם "עלילות טייני טון: אפון הפלא הגדול" (Tiny Toon Adventures: The Great Beanstalk) שהגיעה עם תוספות למשחק. בישראל הופץ המשחק בגרסה מדובבת לעברית בהשתתפות המדבבים מהסדרה.

## עלילה
המשחק מבוסס על הסיפור "ג'ק ואפון הפלא". מטרת המשחק היא לעזור לשני הטייני טון הנוכחים: באסטר באני ופלאקי דאק להיכנס אל הטירה של הענק. לשם כך דרושים 9 חלקי מפתח שעליהם למצוא על ידי רמזים שניתנים בקולה של באבי באני. השחקן צריך להצביע וללחוץ בעכבר על אובייקטים אשר נמצאים בכל סצנה במשחק, כדי למצוא את החתיכות מהמפתח לפי הרמז שניתן. אם מוצאים את האובייקט הנכון לפי הרמז שניתן, חתיכה מהמפתח תצוץ.

ישנם 3 מפתחות בסך הכל כדי לבנות ברמה קלה, אך כשמשנים לרמה קשה, זאת תהיה הרפתקה ארוכה.
למקרה שהשחקן נתקע, הנסיכה הקסומה והיפהפייה (באבי באני) נותנת לשני הגיבורים בתחילת המשחק טלפון סלולרי קסום שבעזרתו הם ישתמשו כדי להשתחרר. אולם, מירה המכשפה אשר זוממת ללכוד את באסטר ופלאקי, מעט מעכבת אותם במשימתם.

## מדבבים בעברית
* אוהד שחר - באסטר באני
* אבי פניני - פלאקי דאק
* שרית וינגורד - באבי באני
* נטלי פיק - אלמירה דאף
* מיכה מורים - קריינות (קריינות הוראות במשחק)

## קישורים חיצוניים
*מידע על המשחק
*מידע נוסף על המשחק
* 

קטגוריה:משחקי וידאו משנת 1996
קטגוריה:משחקי DOS
קטגוריה:משחקי Windows
קטגוריה:משחקי macOS
קטגוריה:לוני טונס
קטגוריה:עלילות טייני טון
קטגוריה:משחקי הרפתקאות גרפיים מסוג הצבע והקלק
ג'ניפר טיסדייל

**ג'ניפר קלי טיסדייל** (באנגלית: **Jennifer Kelly Tisdale**; נולדה ב-18 בספטמבר 1981) היא שחקנית וזמרת יהודייה-אמריקאית.

## ביוגרפיה
ג'ניפר טיסדייל נולדה ביישוב נפטון שבניו ג'רזי, בתם של ליסה טיסדייל (מוריס במקור) ומייק טיסדייל, קבלן במקצועו. היא אחותה הגדולה של הזמרת והשחקנית אשלי טיסדייל. אביה מרקע נוצרי, ואילו אמה היא יהודייה; טיסדייל, יחד עם אחותה, מגדירות עצמן כ"שייכות לשתי הדתות". סבה מצד אמה הוא ארנולד מוריס, ודרך סבה היא קשורה גם לאיש העסקים רון פופייל.

היא הייתה מעודדת בתיכון ובקולג'. טיסדייל בוגרת תואר ראשון בתסריטאות מאוניברסיטת המדינה של קליפורניה בנורת'רידג' (CSUN).

## חיים אישיים
ב-7 באוגוסט 2009 היא נישאה לשיין מקסני, אשר בבעלותו מסעדה בלוס אנג'לס; החתונה נערכה בטקס פרטי בניו ג'רזי. ב-13 בפברואר 2010 נולדה לבני הזוג בת בכורה, מיקיילה דון מקסני. טיסדייל ומקסני התגרשו בשנת 2011 לאחר שהיו פרודים במשך זמן מה.

כיום, ג'ניפר טיסדייל מתגוררת בלוס אנג'לס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:בוגרות אוניברסיטת המדינה של קליפורניה בנורת'רידג'
קטגוריה:בוגרי אוניברסיטת המדינה של קליפורניה בנורת'רידג'
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
בוזגלו

**בּוּזַגְלוֹ** הוא שם משפחה יהודי-מרוקאי נפוץ. שם זה הופיע במרוקו החל מהמאה ה-16.

ישנן כמה פרשנויות למקור ומשמעות השם **בוזגלו**: האחת, הרכב של המילים: "בו" – "זגלו". "בו" היא מילת קיצור אופיינית בערבית המדוברת בצפון אפריקה של המילה הערבית "אבו" שפירושה "אבא של", והמילה הבֶּרְבֵּרִית "זגלו", שפירושה "עול". הפירוש המילולי של השם אבו זגלו הוא "אב העול'", כלומר יצרן של עול לבהמות. מרכוס חנונה, מילונאי מרוקאי, מציע הסבר אחר, בו הוא מתרגם את "זגלו" למוט, ונותן הסבר אחר ל"בוזגלו" – בעל המוט, במשמעות של בעל השליטה. מכל מקום, זוהי פרשנות אחת למשמעות השם בוזגלו. רוביק רוזנטל מטה עוד את המילה "זגלו" במובן של מוט שקילה שבמאזניים,  מה שמפנה לשוקל סחורות בשוק. הסבר אחר יש לרוזנטל, שונה מהראשון, על פיו "אבו זגלו" הוא "אבי יונת הבר", כלומר, מגדל יונים. פירוש נוסף לשם, המבוסס ככל הנראה על אטימולוגיה עממית, הוא "בוזו וגלו" (כלומר, מספרד).

באלג'יריה מתועדת גרסה אחרת לשם: **אזוגל**.

## הערות שוליים

קטגוריה:שמות משפחה ביהדות צפון אפריקה
מגן לעורף

**עמותת מגן לעורף** היא עמותה שנוסדה בדצמבר 2008, ופועלת להגברת המודעוּת הציבורית בישראל לנושא איום הרקטות והטילים על ישראל, ולמענה לאיום - פיתוח מערכות הגנה מפני טילים. במיוחד מנסה העמותה לקדם פתרון של יירוט רקטות ופצצות מרגמה באמצעות מערכות נשק לייזר. ראשי העמותה, קבוצת מומחים לנושא, מנסה לקדם פעילות בתחום הביטחון הלאומי של המדינה, בדרך של דיון ציבורי.

העמותה היא עמותה שנייה הפועלת בנושא, לאחר העמותה הישראלית להגנה בפני טילים.

## מטרות העמותה
*יצירת מודעות ציבורית רחבה ליתרונות שבהוספת מערכות הגנה וטכנולוגיות מתקדמות אל מול האיומים בפניהם ניצבת ישראל.
*שכנוע מקבלי ההחלטות בצורך להשקעה במערכות נשק לייזר להגנה על תושבי מדינת ישראל.

## פעילויות העמותה
*קיום כנסים ומהלכי הסברה בקרב הציבור
*הפעלת אמצעי תקשורת ופרסום ליצירת מודעות
*פגישות עם נבחרי ציבור ומקבלי החלטות להצגת הנושא בפניהם
*מעקב אחרי תהליך קבלת ההחלטות עד להחלטה על ההצטיידות הראשונה.

## ראשי העמותה וחבריה
*ד"ר עודד עמיחי - יו"ר העמותה, מומחה למערכות לייזר ויועץ לפיתוח עסקי בתחומי הלייזר והאלקטרו-אופטיקה. יזם וניהל ברפא"ל בשנות ה-70 פרויקט חדשני ומקורי בלייזר רב עוצמה. היה מיוזמי פרויקט "נאוטילוס" בראשית שנות ה-90.
*תא"ל (מיל') צבי שור - נשיא העמותה. לשעבר היועץ הכספי לרמטכ"ל וראש אגף התקציבים במשרד הביטחון.
בין חברי העמותה: 
* חזי אספיס
*יעל ארצי - עיתונאית
*אלי בר און 
*אלוף (מיל.) יצחק בריק
*תא"ל (מיל.) אמציה חן
*פרופ' אריאל כהן
*ד"ר אלי מירון
*ד"ר ישראל סמילנסקי 

## קישורים חיצוניים
* 

* 
* 
* 
* 

קטגוריה:הגנה נגד טילים
קטגוריה:ישראל: עמותות
קטגוריה:ישראל: ארגוני ביטחון
העלמה יוליה

**העלמה יוליה** (בשוודית: **Fröken Julie**) הוא מחזה נטורליסטי שנכתב ב-1888 על ידי יוהאן אוגוסט סטרינדברג. המחזה מתמקד בנושאים שקשורים במעמדות חברתיים, אהבה-תשוקה, מאבק בין המינים והאינטראקציה ביניהם.

## תקציר העלילה
[ממוזער|השחקנית אנג'ליק רוקאס משחקת את העלמה יוליה. [גרי קופר בתפקיד ז'אן המשרת כורע ברך לצידה]]
העלילה מתרחשת בליל קיץ ב-1894 באחוזה של רוזן בשוודיה, האישה הצעירה שעל שמה נקרא המחזה, במאמץ לברוח ממציאות אשר מוגבלת בנורמות חברתיות וגם ליהנות מהלילה, רוקדת במסיבת הקיץ השנתית של המשרתים, שם היא נמשכת למשרת בכיר בשם ז'אן. ז'אן מתגלה כאיש עולם, בעל נימוסים והשכלה. המחזה מתרחש במטבח האחוזה של אביה של העלמה יוליה. ארוסתו של ז'אן, טבחית בשם כריסטין, מבשלת ואז נרדמת בזמן שז'אן והעלמה יוליה מדברים.

העלילה בעיקר מתייחסת לכוח במתכונותיו השונות. לעלמה יוליה יש כוח רב כיוון שהיא ממעמד גבוה יותר. מצד שני גם לז'אן יש כוח כיוון שהוא גבר שלא נרתע מהערכים של האצולה. לרוזן, אביה של העלמה יוליה (דמות בלתי נראית), יש כוח שגובר על שניהם כיוון שהוא אציל, מעביד ואב.

בלילה זה, ההתנהגות בין ז'אן והעלמה יוליה שקודם לכן הייתה פלרטטנית, מתחרה על כוח שבמהרה מגיע ליחסי אהבה, או אולי תאווה, והם שוכבים. מעבר למהלך המחזה, המאבק בין העלמה יוליה וז'אן לשליטה מתנודד קדימה ואחורה עד אשר ז'אן משכנע אותה כי הדרך היחידה לצאת ממצבה המביך היא על ידי התאבדות.

## הדמויות
***העלמה יוליה** - ביתו של בעל האחוזה (הרוזן) היא אישה נחושה ועקשנית. גודלה על ידי אימה המנוחה שחינכה אותה "לחשוב ולהתנהג כגבר". היא אישה מבולבלת. יוליה מודעת לכוח שבו היא אוחזת ומחליפה בין הרצון להיות מעל המשרתים לפרלירטוטים עם ז'אן. למעשה היא משתוקקת ליפול מעמוד התווך.
***ז'אן** - גבר משרת של הרוזן. הוא עזב את העיר ונסע הרבה כאשר הוא עובד בעבודות מרובות עד אשר חזר לעבוד בשביל הרוזן. יש לו שאיפות לעלות ממעמדו החברתי ולנהל מלון משלו, העלמה יוליה היא חלק מתוכניתו. הוא לחלופין נדיב וקשוח. על אף שאיפותיו הוא מתרפס רק למראה הכפפות והמגפיים של הרוזן.
***כריסטין** - הטבחית בצוות הבית של הרוזן. היא דתייה מאוד וכנראה מאורסת לז'אן, אף על פי שהם מתייחסים לאירוסין כמעט בצחוק. היא מייצגת את מה שסטרינדברג שנא הכי הרבה: בת כפר בורה אשר מרוצה ממצבה.
***הרוזן** - לעולם לא נראה, אך מגפיו וכפפותיו נמצאות על הבמה, מדגישות כל הזמן את נוכחותו וכוחו. כאשר הפעמון מצלצל נוכחותו בולטת אפילו יותר.
## הפקות בישראל
בשנת 2001, העלה תיאטרון גשר את המחזה בשם "מדמואזל ז'ולי", בתרגום של גד קינר ובימוי של יוסי יזרעאלי.

בשנת 2005, העלה תיאטרון הספרייה את המחזה "הלילה הקצר ביותר בשנה", עיבוד ובימוי של עידו ריקלין ל"העלמה יוליה".

בשנת 2011, העלה תיאטרון תמונע את המחזה שוב בשם "מדמואזל ז'ולי", בתרגום של גד קינר ובימוי של שלומי ליברמן.

בשנת 2024, העלה תיאטרון הבימה את המחזה בשם 'ג'ולי', בתרגום של דורי פרינס לפי עיבוד של פולי סטנהם, בבימוי עמית אפשטיין.

## קישורים חיצוניים

* 
## הערות שוליים

קטגוריה:מחזות אוגוסט סטרינדברג
קטגוריה:מחזות מהמאה ה-19
קטגוריה:טרגדיות
קטגוריה:ספרות סקנדינבית
כח לגמלאים

**כח לגמלאים** היא מפלגה שמטרתה קידום זכויות הגמלאים בישראל.

## היסטוריה
המפלגה הוקמה לקראת הבחירות לכנסת החמש עשרה (1999) על ידי חברי הכנסת לשעבר גדעון בן-ישראל ונאוה ארד, על מנת לקדם את זכויות הגמלאים בישראל.

באותה התקופה, סקרים מעטים הראו על סיכוי המפלגה להיכנס לכנסת עם בין מנדט אחד ל-2 מנדטים.

בין היעדים של המפלגה היה לחוקק בכנסת חוק פנסיה ממלכתית, שיבטיח לאלה החיים רק מקצבת זקנה פנסיה שתבטיח קיום הוגן ותוציא רבבות תושבים בישראל ממעגל העוני.

המפלגה הציבה ברשימתה את חבר הכנסת לשעבר גדעון בן-ישראל בראשה, את הסופרת יפה גולן במקום השני ברשימה ואת חבר הכנסת לשעבר מרדכי וירשובסקי במקום הרביעי ברשימה. במקום ה-42 האחרון והסמלי ברשימה הוצב השר לשעבר ישראל כץ.

הרשימה זכתה ל-37,525 קולות, מספר קולות רב מהצפוי, אך לא הצליחה להיכנס לכנסת. לאחר ההפסד לא השתתפה המפלגה שנית בבחירות לכנסת, אך נציגים מטעמה חברים במועצת העיר תל אביב-יפו. 

למרות הכישלון המשיך בן-ישראל בפעילות למען הגמלאים והתמודד במערכות בחירות מקדימות רבות במפלגת העבודה, אך לא הצליח להיכנס לכנסת.

## מועמדי המפלגה לכנסת

**מועמדי המפלגה לכנסת ה-15 (1999)** גדעון בן-ישראל, יפה גולן, אבישי ליקרמן, מרדכי וירשובסקי.ראו רשימת מועמדים מלאה כאן.

## כח לגמלאים בבחירות המקומיות
המפלגה משתתפת בבחירות לרשויות המקומיות בישראל החל מ-1998, אז זכתה לנציגים במועצת עיריית תל אביב-יפו, בהוד השרון ובאשקלון. בתל אביב, שם עומד בראש הרשימה נתן וולוך, זכתה הרשימה ל-3 מנדטים ב-1998 וב-2008. בבחירות 2003 זכתה הרשימה בשישה מנדטים והייתה לסיעה הגדולה במועצה. בבחירות 2013 זכתה הרשימה בשני מנדטים. בבחירות 2018 שמרה הרשימה על כוחה וזכתה בשני מנדטים. בבחירות 2024 זכתה הרשימה במנדט אחד. 

## נציגי המפלגה במועצת העיר תל אביב-יפו

## קישורים חיצוניים
* כח לגמלאים תל אביב יפו

## הערות שוליים

קטגוריה:ישראל: מפלגות
קטגוריה:מפלגות בישראל שמעולם לא עברו את אחוז החסימה
קטגוריה:מפלגות גמלאים
קטגוריה:מפלגות שהוקמו ב-1999
LATAM צ'ילה

ממוזער|250px|סמל החברה בין השנים 2004–2016
[ממוזער|250px|[איירבוס A320 של החברה בשמה הישן]]
[ממוזער|250px|[איירבוס A340-300 של החברה בשמה הישן]]
**LATAM צ'ילה** (הפועלת גם תחת השם: **LATAM איירליינס**) לשעבר: **LAN איירליינס** (באנגלית: **LATAM Airlines**), היא חברת התעופה הלאומית של צ'ילה ובסיסה הראשי נמצא בנמל התעופה של עיר הבירה סנטיאגו דה צ'ילה. החברה מפעילה טיסות למעל 50 יעדים בדרום אמריקה, צפון אמריקה, אוקיאניה, ואירופה. החברה הקימה יחד עם חברת LATAM ברזיל את קבוצת LATAM.

## תולדות החברה
החברה נוסדה במרץ 1929 על ידי מפקד חיל האוויר הצ'יליני. בשנת 1932 אימצה החברה את השם "LAN צ'ילה". בשנת 1989 הופרטה החברה.
ב־2 ביולי 1999, LAN הקימה את חברת הבת הראשונה: LAN פרו לטיסות פנימיות בפרו. ב־15 בנובמבר באותה שנה, LAN פרו החלה להפעיל טיסות בינלאומיות משדה התעופה הבינלאומי בלימה. בשנת 2000, LAN איירליינס נעשית באופן רשמי חברה בברית חברות התעופה Oneworld. ב־14 בדצמבר 2011 הושלם מיזוג החברה עם חברת TAM איירליינס הברזילאית. החברה החדשה נקראת LATAM Airlines Group, אך שתי החברות ימשיכו לתפקד בנפרד.

## צי המטוסים
צי המטוסים של החברה, נכון ליולי 2018:

## פעילות החברה בישראל
בחודש נובמבר 2017 הודיעה החברה על פתיחת קו תעופה ישיר, ראשון ליבשת דרום אמריקה. הקו פעל בטיסה שיוצאת מסנטיאגו, צ'ילה - וביצע עצירה בסאו פאולו, ברזיל - ומשם המשיך בטיסה ישירה לתל אביב שבישראל.הטיסות פעלו שלוש פעמים בשבוע החל מ-13 בדצמבר 2018 ועד שנת 2020, אז בוטלו עקב מגפת הקורונה. הטיסות בוצעו במטוסי הבואינג 787-8 של החברה.

בשנת 2022 הודיעה החברה באופן סופי שאין בכוונתה לחזור לטוס לישראל.

## חברות בת
### [[LATAM ארגנטינה]]
"LATAM ארגנטינה" היא חברת הבת הארגנטינאית של LATAM איירליינס. מרכזה של החברה נמצא בעיר הבירה בואנוס איירס. החברה מפעילה טיסות סדירות פנימיות בארגנטינה וכן טיסות בינלאומיות ליעדים בדרום אמריקה, צפון אמריקה, ובקיץ 2009 החברה תתחיל להפעיל טיסות גם למדריד. ברשות החברה 12 מטוסים - 10 מדגם איירבוס A320, ו־2 מדגם בואינג 767-300ER.

### [[LATAM אקוודור]]
"LATAM אקוודור" היא חברת הבת האקוודורית של LATAM איירליינס. מרכזה של החברה נמצא בעיר גואיאקיל. החברה מפעילה טיסות סדירות לבירות דרום אמריקה, מיאמי וניו יורק בארצות הברית, וכן למדריד, ספרד. ברשות החברה 3 מטוסים מדגם איירבוס A318 וכן 2 מטוסים מדגם בואינג 767-300ER.

### [[LATAM פרו]]
"LATAM פרו" היא חברת הבת הפרואנית של LATAM איירליינס. מרכזה של החברה נמצא בעיר הבירה לימה. החברה מפעילה טיסות סדירות פנימיות, לערי דרום אמריקה, צפון אמריקה וכן למדריד, ספרד. לחברה ישנם 2 מטוסים מדגם איירבוס A319, אך היא מפעילה את טיסותיה גם עם מטוסיה של חברת האם LATAM איירליינס.

### [[LATAM אקספרס]]
"LATAM אקספרס" היא חברת בת צ'ילנית של LATAM איירליינס, המפעילה טיסות פנימיות בצ'ילה, וכן טיסות לארגנטינה ולברזיל. מרכזה של החברה נמצא בעיר הבירה סנטיאגו דה צ'ילה, ברשות החברה 40 מטוסים מתוצרת איירבוס.

## קישורים חיצוניים

* 

 מדיה וקבצים בנושא LAN איירליינס באתר Airliners.net

## הערות שוליים

קטגוריה:חברות תעופה לאומיות
קטגוריה:Oneworld
קטגוריה:חברות צ'יליאניות
קטגוריה:צ'ילה: תעופה
קטגוריה:קבוצת LAN
תזמורת גירצניך

**תזמורת גירצניך** (בגרמנית: **Gürzenich-Orchester**) היא תזמורת סימפונית שמקום מושבה בקלן, גרמניה.

## תולדות התזמורת

ראשיתה של התזמורת בשנת 1827, כשאחד מתושבי קלן מימן את הקמתה של "העמותה הקונצרטטנטית של קלן", שנועדה להגיש קונצרטים לחברי העמותה וקונצרטים למנויים. משנת 1857 ואילך התקיימו הקונצרטים האלה באולם בשם גירצניך, שנתן לתזמורת את שמה. בשנת 1986 נעשתה בית "הפילהרמוניה של קלן" למשכנה הקבוע של התזמורת.

תזמורת גירצניך מנגנת גם בהפקות אופרה בבית האופרה של קלן .

כמוה כתזמורות רבות, תזמורת גירצניך הגיבה על משבר ההקלטות הקלאסיות של ראשית שנות ה-2000 בהקמת חברת הקלטות משלה, "GO live!". בחלק מן ההקלטות היא מתוארת כ-"**Gürzenich-Orchester Kölner Philharmoniker**" או כ-"**התזמורת הפילהרמונית של קלן**".

## מנצחים ראשיים
* קונרדין קרויצר (1840–1842)
* היינריך דורן (1843–1849)
* פרדיננד הילר (1850–1884)
* פרנץ וילנר (1884–1902)
* פריץ שטיינבך (1902–1914)
* הרמן אבנדרות (1915–1934)
* אויגן פפסט (1936–1944)
* גינתר ואנד (1945–1974)
* יורי אהרונוביץ' (1975–1986)
* מארק ינובסקי (1986–1990)
* ג'יימס קונלון (1990–2002)
* מרקוס שטנץ (2003–2014)
*פרנסואה קסאבייה רות (2015–2025)
*אנדרס אורוסקו-אסטרדה (2025 - ממשיך)

## קישורים חיצוניים

* 

גירצניך
גירצניך
קטגוריה:קלן: תרבות
קייזאנואובה

**קייזאנואובה** (באיטלקית: **Chiesanuova**) היא אחת מתשע היחידות האדמיניסטרטיביות - הקסטלי המרכיבות את סן מרינו (Castelli). 

העיר ממוקמת במערב המדינה ומשתרעת על פני שטח של 5.46 קמ"ר. בשנת 2006 התגוררו בקייזאנואובה 1,029 תושבים. העיר גובלת עם איטליה, עם סן מרינו ועם פיורנטינו. קבוצת הכדורגל של העיר היא ס.ס. פננארוססה.

היא כולל 7 יישובים קטנים לברות קונפינה.

## קישורים חיצוניים

* 

קטגוריה:סן מרינו: ערים
קטגוריה:סן מרינו: קסטלי
איגוד שוטרים

**איגוד שוטרים** הוא ארגון של שוטרים שנועד לשמור על זכויותיהם. בניגוד לאיגודים מקצועיים אחרים, קיומו של איגוד כזה אינו דבר מובן מאליו, ומדינות שונות, ובהן בריטניה וישראל, מגבילות את חופש ההתארגנות של השוטרים.

## שאלת זכות השוטרים להתאגד
הנימוק העיקרי להתנגדות לזכותם של שוטרים להתאגד הוא החשש ששביתה עלולה לפגוע בפעילותה של המשטרה, שהיא ארגון חירום חיוני. מנגד, טוענים התומכים בהתאגדות השוטרים כי גם רופאים וכבאים מספקים שירותי חירום חיוניים, וזכותם של אלה אינם מוגבלת.

טענה שנייה היא כי המשטרה היא גוף היררכי-פיקודי, ולכן אין הצדקה להשוות את זכויותיהם של השוטרים לזכויותיהם של עובדים אחרים. כשעלתה על סדר היום סוגיית התארגנות השוטרים בישראל, אמר ראש אגף המשטרה במשרד הפנים, יעקב מרקוביץ', כי "באותו יום, שיקום ועד שיעמוד מול מפקד, לא תהיה משטרה. משטרה זה פקודות. היררכיה. זה לא הולך יחד". יש הסבורים כי היררכיה זו עלולה אף ליצור ניגוד עניינים באיגוד, שכן לבעלי דרגות שונות אינטרסים שונים.

טענה נוספת היא כי קיומו של איגוד שוטרים עלול להביא לפוליטיזציה של המשטרה.

חרף טענות אלה, מדינות רבות, ובהן ארצות הברית, אוסטרליה, שוודיה וקפריסין, מתירות התארגנות שוטרים. התפיסה במדינות אלה היא כי קיומם של האיגודים מהווה איזון לפיקוד המשטרה, ומאפשר לשוטרים "לשחרר לחצים". כן טוענים התומכים בזכותם של השוטרים להתאגד כי כאשר יש מי ששומר על תנאי עבודתם ועל רווחתם של השוטרים, השירות שהם נותנים לציבור טוב יותר.

## התארגנות שוטרים בישראל
ב-1978 הוקם לראשונה איגוד שוטרים בישראל. בתגובה, קבע מפכ"ל המשטרה בפקודות הקבע של המשטרה איסור על התאגדות שוטרים. נגד פקודת המפכ"ל הוגשה עתירה לבג"ץ, שקבע כי בהיעדר הסמכה מפורשת בחוק, למפכ"ל אין סמכות לאסור על ההתאגדות. בעקבות פסיקת בג"ץ תיקנה הכנסת את פקודת המשטרה, וסעיף 93ב בה קובע כי "שוטר לא יהיה חבר בארגון שוטרים ולא יטול חלק בפעילות להקמתו, לקיומו או לניהולו של ארגון כזה". הגבלות דומות נקבעו ברבות הימים גם בפקודת בתי הסוהר (לגבי סוהרים) ובחוק שירות הביטחון הכללי (לגבי עובדי השב"כ).

בניסיון לעקוף את האיסור, הוקם ב-1982 ארגון נשות השוטרים.

## הערות שוליים

קטגוריה:איגודים
קטגוריה:משטרה
אב"ג

ראשי התיבות **אב"ג** עשויים להתייחס למספר דברים.

קטגוריה:פירושון ראשי תיבות
ספרטריקס

במתמטיקה, **ספרטריקס** או **מַפריד** הוא כינויו של הגבול המפריד (Separate; ומכאן שמו) בין אזורים של המישור שבהם משוואה דיפרנציאלית בשני משתנים מפגינה התנהגויות שונות. הספרטריקס מפריד בין עקומות פאזה בעלות מאפיינים שונים.

## רקע

אם \ \frac{dx}{dt} = f(x,y),\ \frac{dy}{dt} = g(x,y) היא משוואה דיפרנציאלית במשתנים תלויי-הזמן \ (x(t),y(t)), אז התנועה שהמשוואה מגדירה בכל נקודה במישור תלויה במקדמים הראשונים של פיתוח טיילור של f ושל g. באופן סכימתי אפשר להבחין בין מסלולים "אליפטיים" (סגורים), "היפרבוליים" (פתוחים, המתרחקים במהירות גדלה), ו"פרבוליים" (מצב ביניים). הספרטריקס הוא העקום המישורי המפריד בין ההתנהגות האליפטית להתנהגות ההיפרבולית.

### דוגמה
[שמאל|ממוזער|250px|[מטוטלת מתמטית|מטוטלת]]
אחד מהמקרים הפשוטים בהם ניתן להבחין בקיומו של ספרטריקס הוא פתרון משוואת המטוטלת הפשוטה:
:{d^2\theta\over dt^2}+{g\over l} \sin\theta=0. 

כאשר l מציין את אורך המטוטלת, g את תאוצת הכבידה ו-\theta את הזווית בין המטוטלת לבין האנך. במערכת זו, ההמילטוניאן הוא גודל שמור וגודלו נתון על ידי

H = \frac{\dot{\theta}^2}{2} - \frac{g}{l}\cos\theta.

משוואה זאת מתארת את התנועה של מטוטלת: כלומר של משקולת התלויה על חוט. למטוטלת כזאת ישנם שני סוגי תנועה: כאשר אין למטוטלת אנרגיה קינטית מספיק גבוהה אזי המטוטלת תבצע תנודות סביב נקודת המינימום שלה. לעומת זאת אם נדחוף את המטוטלת בכח גדול מספיק אזי היא תבצע סיבובים סביב המסמר.

ממוזער|שמאל|240px|מרחב הפאזה עבור מטוטלת פשוטה. הספרטריקס מודגש.
כאשר ההמילטוניאן H קבוע, ניתן לשרטט את הפתרון במרחב הפאזה, כלומר לבדוק את התלות בין המהירות הזוויתית של המטוטלת \dot{\theta} לבין הזווית \theta. אופי המסלול (שהוא הפתרון של המשוואה) תלוי בגודלו של ההמילטוניאן:
* אם -\frac{g}{l} העקומה תהיה סגורה. אם H קטן מאוד, העקומה תהיה דמוית-מעגל, וכל ש-H יגדל בערכו המוחלט כך תימתח העקומה הסגורה לצורה דמוית-עין. עקומות אלו, המייצגות פתרון מסוים של המשוואה הדיפרנציאלית, משמעותן הפיזיקלית היא שהמטוטלת מתנודדת מצד לצד.
* אם \frac{g}{l} אז העקומה פתוחה, כלומר המטוטלת איננה מבצעת תנודות, ובמקום זאת היא נעה במעגלים שלמים.

במערכת זו, אם כן, הספרטריקס מתאים למצב בו H=\frac{g}{l}. הוא מפריד בין שני אזורים שונים במרחב הפאזה.

## קישורים חיצוניים
* הספרטריקס, באתר MathWorld
* 

## הערות שוליים

קטגוריה:מכניקה
קטגוריה:משוואות דיפרנציאליות
בנימין גלאי

**בנימין גלאי** (12 באפריל 1921 – 24 במאי 1995) היה סופר, משורר, מחזאי, מתרגם ופובליציסט ישראלי.

## ביוגרפיה
[250px|ממוזער|שמאל|[לוחית זיכרון על ביתו של בנימין גלאי בתל אביב]]
בנימין גלאי נולד לחיים ולפועה בת יקותיאל קרשן בולדיבוסטוק שבברית המועצות. כשהיה בן חמש, בשנת 1926, עלתה משפחתו עמו לארץ ישראל והתיישבה בתל אביב, העיר שבה גדל והתחנך. היה חבר בתנועת הנוער "השומר הצעיר". במלחמת העולם השנייה התגייס לחיל האוויר המלכותי ושירת במשך שש שנים בצפון אפריקה. את השירים שכתב בתקופה זו פרסם בספר שיריו הראשון, "עם הרוח", שיצא לאור בשנת תש"ו. במלחמת העצמאות שירת בצה"ל כסופר צבאי ובמבצע סיני היה קצין חינוך.

גלאי היה בעל טור שבועי, בשם "על קפה הפוך", בעיתון "מעריב", שהתאפיין בסגנון ייחודי. על טורו חתם בשם העט "ג בנימין". במהלך השנים פרסם גם רומן, ספרי ילדים, ספרי שירה, מחזות ועוד.

יצירותיו זכו להכרה והוענקו לו פרסים שונים ובהם: פרס ברנר (1961), פרס אנה פרנק, פרס פיכמן, פרס שווימר ופרס ראש הממשלה ליצירה. על ספרו "עטלפי עכו" זכה בפרס למדן.

גלאי נישא לרחל בת יוסף ישובי ונולד להם הבן שאול.

## הנצחה
בנובמבר 2010 הציבה עיריית תל אביב שלט הנצחה על הבית שבו התגורר המשורר, ברחוב אמיל זולא 3 במרכז תל אביב.

## יצירותיו
* **עם הרוח: שירים**, תש"ו.
* **ערמונים: שירים**, 1949.
* **שיבה שלישית: קורות מסע שלא עלה יפה**, תשי"ג.
* ** על חוף הרחמים **, 1958. שירים.
* **מחזות**, תשי"ט. המחזות סדום סיטי, פייטה, מעשה בשתי מצות, אבות ובנים, משתה המלך.
* **על קפה הפוך**, רישומים: מרסל ינקו, תש"ך.
* **עטלפי עכו**, תשכ"א. רומן לבני נוער המתרחש בעכו.
* **מסעי אל ארץ הגמלים**, תשכ"ג.
* **מים גנובים: מחזות שדור ופרפראות לשון**, תשכ"ד.
* **דברי ימי גמיני**, תשכ"ח. רומן על רקע המוות השחור. יצא לאור מחדש בשנת תשל"ז בשם **המוות השחור, או דברי ימי גמיני** (בתוספת איורים של תמי בצלאלי).
* **מסע צפונה: שירים**, תשכ"ח.
* ** פולמוס היין בחצר ארמילוס ה-XVII, מלך פיליפי**, 1969.
* **שוטים ומלכים: ארבע מחזות, שני מערכונים**, תשל"ב.
* **בטיחות בדרכים**, תשל"ד. ספר לילדים העוסק בבטיחות בדרכים.
* **אל הים האחרון **, תשל"ו. שירים.
* **סיפור האח הנדח, או, ויאה דולורוזה**, תשמ"ג.
* **מים לים: שירים**, תשמ"ה.
* **המילים שבחיינו**, תשמ"ח.
* **מעיין העלומים: קטעים מעורבים**, תשנ"א.
* **שירים אחרונים: 1990–1995**, תשנ"ו.

## קישורים חיצוניים

* 
* 
* 
* 
* בנימין גלאי, באתר של הוצאת כנרת זמורה-ביתן דביר
* 
* גיטה אבינור, "סדומבולי והמן הרשע", '''השקף אחורה בעצב: מאמרים בביקורת הספרות העברית''', 1974.
* 
* 
* , עמ' 88-87

## הערות שוליים

קטגוריה:מתרגמים לעברית
קטגוריה:משוררים ישראלים
קטגוריה:סופרים ישראלים
קטגוריה:מחזאים ישראלים
קטגוריה:בוגרי השומר הצעיר
קטגוריה:בוגרי האוניברסיטה העברית בירושלים
קטגוריה:מתנדבי היישוב לחיל האוויר המלכותי הבריטי
קטגוריה:זוכי פרס ברנר
קטגוריה:זוכי פרס למדן
קטגוריה:זוכי פרס פיכמן
קטגוריה:זוכי פרס שווימר
קטגוריה:יהודים הקבורים בהר המנוחות
קטגוריה:חיילי צה"ל במלחמת העצמאות
קטגוריה:חיילי צה"ל במלחמת סיני
קטגוריה:ישראלים שנולדו ב-1921
קטגוריה:ישראלים שנפטרו ב-1995
סמל סנט לוסיה

**הסמל הלאומי של סנט לוסיה** הוא הסמל הלאומי הרשמי של מדינת סנט לוסיה. הסמל עוצב על ידי סינדי באגשהו ב-1967 ואומץ באותה שנה על ידי ארגונים שדרשו עצמאות מבריטניה. בתחתית הסמל נמצא המוטו הלאומי באותיות לטיניות שהוא "האדמה, האנשים, האור" (the land, the people, the light) על קלף צהוב. בסמל נמצאת גם הציפור סנט לוסיה אמזון  הציפור הלאומית של המדינה. 

## קישורים חיצוניים

סנט לוסיה

קטגוריה:סנט לוסיה: סמלים לאומיים
סנט לוסיה
קטגוריה:תוכאים בתרבות
קוגל (פירושונים)

**קוּגֶל**, מגרמנית ויידיש: "כדור, ספֵירה" (ראו ).

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה יהודיים
Lady Madonna

**Lady Madonna** הוא שיר רוק של להקת הביטלס שנכתב על ידי פול מקרטני (עם קרדיט משותף, כמקובל אצל הביטלס, ללנון-מקרטני). השיר הוקלט באולפני אבי רוד ב-3 בפברואר וב-6 בפברואר, לפני שהביטלס יצאו למסעם בהודו, ויצא במרץ 1968 כסינגל יחד עם השיר "The Inner Light" (הפעם הראשונה ששיר של ג'ורג' האריסון הופיע כבי סייד של סינגל). זהו הסינגל האחרון של הלהקה שיצא תחת חברת ההפקה פארלופון באנגליה; הסינגל "Hey Jude", שיצא באוגוסט של אותה שנה, כבר יצא תחת אפל רקורדס. השיר הגיע למקום הראשון במצעדים באנגליה ולמקום הרביעי במצעדים בארצות הברית.

## השראה
הפסנתר בשיר מושפע מפסנתרן הבלוז של שנות ה-50 פאטס דומינו. פול מקרטני אמר בשנת 1994:

דומינו בעצמו עשה גרסת כיסוי לשיר.

השיר, ובמיוחד הפתיחה, דומה לשיר של האמפרי ליטלטון "בד פני בלוז" (1956). ג'ון לנון עזר לכתוב את המילים המתארות את שגרת חייה של אשה (אולי אם יחידנית) המתמודדת עם בעיה חדשה בכל אחד מימות השבוע. המילים "see how they run" נכללו בשיר לאחר שהציע לכלול אותן (הן הופיעו כבר בשיר "I Am the Walrus"). יש הקושרים את השיר לרקע הקתולי של משפחתו של מקרטני ולאמו, שהייתה מיילדת. מקרטני עצמו סיפר שקיבל השראה לשיר אחרי שראה במגזין נשיונל ג'אוגרפיק תמונה של אישה מניקה תחת הכותרת "Mountain Madonna".

השיר הוקלט בחמישה טייקים ב-3 וב-6 בפברואר 1968 באולפני EMI (לימים אולפני אבי רוד) בלונדון. מקרטני הקליט את חלק הפסנתר של השיר, כשהוא מלווה ברינגו סטאר בתופים. האריסון ולנון הוסיפו את קטעי הגיטרה, מקרטני צירף את גיטרת הבס וסטאר הוסיף קטעי תופים נוספים. מקרטני הקליט את השירה (בסגנון אלביס פרסלי) ולנון והאריסון הקליטו קולות רקע. בהמשך הוקלטו כלי נשיפה.

## ביצוע
* פול מקרטני - שירה ראשית,גיטרה בס, פסנתר, מחיאות כפיים
* ג'ון לנון - קולות רקע, גיטרה מובילה, מחיאות כפיים
* ג'ורג' האריסון - קולות רקע, גיטרה מובילה, מחיאות כפיים
* רינגו סטאר - תופים, תופי מברשות, מחיאות כפיים
* ביל פוביי ורוני סקוט - סקסופון טנור
* ביל ג'קמן והנרי קליין - סקסופון בריטון
* ג'ורג' מרטין - מפיק
* ג'ף אמריק וקן סקוט - הנדסת קול

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירים על הורות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קפיטול רקורדס
מחוז אימפריאל

**מחוז אימפריאל** (באנגלית: **Imperial County**) הוא מחוז המשתרע על עמק אימפריאל בדרום-מזרח מדינת קליפורניה. המחוז גובל במחוז סן דייגו במערב, במדינת אריזונה במזרח, בעמק ריברסייד בצפון, ובמקסיקו בדרום.

בירת המחוז היא אל סנטרו המונה כ-40,000 תושבים, והמחוז כולו מונה כ-143,000 תושבים.

## היסטוריה
רוב המחוז שוכן מתחת לפני הים ובשל אפקט מדבר צל גשם לא יורדים כמעט משקעים. לכן בהיותו אחד האזורים הצחיחים ביותר ונטולי מקורות מים בארצות הברית הוא לא יושב עד המאה ה-19. חוקר הארצות מלצ'יור דיאס עבר במקום ב-1540, כמו גם חואן באוטיסטה דה אנסה (Juan Bautista de Anza) ב-1776. שנים אחר-כך בעקבות מלחמת ארצות הברית–מקסיקו סיפחה ארצות הברית את חלקו הצפוני של העמק, בעוד שחלקו הדרומי נותר בשליטה מקסיקנית. יישובים קטנים קמו באזורים של אקוויפר טבעי בתחילת המאה ה-19 באתר של העיר מקסיקלי של ימינו, אבל התיישבות הגדולה החלה רק בסוף המאה ה-19.

המחוז הוקם בשנת 1907 מהחלק המזרחי של מחוז סן דייגו והוא המחוז האחרון שהוקם בקליפורניה. שמו ניתן לו על שם עמק אימפריאל המשתרע על רוב שטחו.

## גאוגרפיה
מחוז אימפריאל משתרע על 11,608 ק"מ מרובעים, אשר מתוכם 10,812 ק"מ מרובעים אדמה ו-795 (6.85%) ק"מ מרובעים מים הכוללים את ימת סלטון, אגם מלח באזור הנמוך ביותר במחוז, 72 מטרים מתחת לפני הים.

הרי השוקולד הוא רכס הרים מזרחית לימת סלטון המשתרע למצפון-מערב לדרום-מזרח לאורך 97 ק"מ. מזרחית להם זורם נהר הקולורדו המהווה את גבולו המזרחי של המחוז עם מדינת אריזונה.

מחוז אימפריאל אינו צפוף באוכלוסין ושלוש הערים הגדולות בו הן:
* אל סנטרו שבה נמצא המרכז האדמיניסטרטיבי של המחוז וחיים בה כ-143,000 תושבים.
* קלקסיקו בה חיים כ-60,000 תושבים.
* בראוולי בה חיים כ-22,000 תושבים.

## דמוגרפיה
מחוז אימפריאל הוא מחוז המאוכלס בדלילות יחסית, כאשר בהמפקד שנערך ב-2000 נמנו בו כ-142,000 נפש, כ-39,300 משקי בית וכ-31,400 בתי אב. צפיפות האוכלוסין לפי אותו מפקד עמדה על כ-34 נפש לקמ"ר.

בין תושבי המחוז 49.37% לבנים, 3.95% שחורים, 1.87% אינדיאנים, 1.99% אסיאתים ו-40% אחרים.

## תחבורה
נמל תעופה מחוז אימפריאל נמצא בעיר אימפריאל, המונה 11,000 תושבים ושוכנת מעט צפונית מהעיר אל סנטרו.
נמל תעופה הבינלאומי של קלקסיקו הוא נמל תעופה השייך לעיריית קלקסיקו ומשרת את תושביה.

מסילות רכבת של אמטרק עוברות דרך העמק אך אין תחנות רשמיות.

## קישורים חיצוניים

* 
* אתר האינטרנט של מחוז אימפריאל

## הערות שוליים

אימפריאל
אל סנטרו

**אל סנטרו** (מספרדית: **El Centro** - המרכז) היא בירת מחוז אימפריאל שבדרום-מזרח מדינת קליפורניה, ארצות הברית. העיר מונה כ-38,000 תושבים והיא המרכז האדמיניסטרטיבי, הכלכלי והתרבותי של המחוז. היא שוכנת כ-15 ק"מ צפונית לגבול עם מקסיקו ולעיר מקסיקלי שלידו. העיר שוכנת בגובה של 50 מטר מתחת לפני הים במרכזו של עמק אימפריאל, והיא העיר הגדולה ביותר בארצות הברית הנמצאת בגובה הנמוך מפני הים. העיר הגדולה הקרובה ביותר היא סן דייגו ואחריה יומה שבמדינת אריזונה. העיר משתרעת על שטח של 24.9 ק"מ רבועים.

## היסטוריה
העיר הוקמה במקור על ידי עובדים שבנו את מסילת הרכבת העוברת בעמק. בהתחלה הייתה זו עיר אוהלים לאורך המסילה שנדדה עם התקדמות בניית המסילה עד שהגיעה לאזור בו נמצאת כיום העיר המודרנית. רוב העובדים נשארו באזור עם משפחתם ובשנת 1910 נבנה מבנה קבע הראשון ולאחר מכן החלו להיבנות מבני קבע נוספים. העיירה נקראה בהתחלה "וורטינגטון" (Worthington). בשנות ה-20 של המאה ה-20 הוחלף שמה ל"אל סנטרו". גידול האוכלוסייה היה איטי מאוד עד שנות ה-30. מאז אוכלוסיית העיר החלה לגדול. בשנת 1960 חיו בעיירה 10,000 תושבים.

## אקלים
האקלים באל סנטרו שנמצאת באזור מדברי הוא צחיח. רק 76 מ"מ בממוצע של גשם ו-350 ימים של שמש. אחוז הלחות בעיר עומד על 24%.

## קישורים חיצוניים

* 
* 

קטגוריה:קליפורניה: ערים
קטגוריה:קליפורניה: מושבי מחוזות
קטגוריה:יישובים שהוקמו ב-1905
בית ג'יז

**בית ג'יז** (בערבית **بيت جيز**) היה כפר ערבי בגבול הרי יהודה ושפלת יהודה כ-14 קילומטרים דרומית מזרחית לרמלה וכשלושה קילומטרים מדרום מערב ללטרון, בגובה 310 מטר מעל פני הים.

לפי זאב וילנאי ייתכן שהשם הערבי בית ג'יז משמר שמו של יישוב קדום בשם גיזו מתקופת המקרא. ממנו באו גבורים לחילות דוד המלך, כפי שנזכר ב: "בְּנֵי הָשֵׁם הַגִּזוֹנִי".

## היסטוריה

בעקבות מאורעות תרפ"ט הוטל על הכפר עונש קיבוצי בסך של 1,200 לירות על חלקם של תושבי הכפר בהחרבת כפר אוריה. הכפר היה שייך לנפת רמלה מחוז לוד (1945), שטחי אדמותיו היו 8,357 דונם ובשנת 1945 מנה 550 נפשות. במלחמת העצמאות במהלך מבצע בן נון א' ב-25 במאי 1948 הכפר נכבש והתרוקן מתושביו.

בשלב הראשון של מלחמת העצמאות, ב-11 בינואר 1948, תקפו לוחמים מן הכפר ומח'רבת א-פאר את היישוב כפר אוריה שממזרח לרמלה. ההתקפה נבלמה על ידי כוח פלמ"ח וטור משוריין בריטי. בקרב נהרגו שלושה לוחמים יהודים ועשרים וחמישה לוחמים ערבים.

בהמשך המלחמה הלחימה באזור הייתה במסגרת הניסיונות לכבוש את לטרון במבצעי בן נון א' וב'. בית ג'יז נכבשה לראשונה על ידי גדוד 72 של חטיבה 7 (ב-25 במאי) ובסופו של יום זה פונו הכוחות מן המקום. ב-27 במאי במסגרת ההכנות למבצע בן נון ב' נתפסה בית ג'יז מחדש, הכוחות התבססו שם, הופעל מכשיר קשר והונחו קווי טלפון ובית ג'יז הפך למשלט ישראלי שחלש על האזור.

לאחר הכישלון במבצע בן נון ב', לטרון נשארה בידי הלגיון הערבי והכביש לירושלים נשאר חסום. עקב כך נסללה דרך עוקפת ששימשה לפריצת המצור היא דרך בורמה דרך זו עברה בבית ג'יז.

## בית הספר המשותף
במרחק של כ-3 קילומטרים מזרחית לבית ג'יז שכן הכפר הערבי בית סוסין, שנהרס גם הוא במלחמת העצמאות. בין הכפרים, על גבעה כקילומטר מזרחית לבית ג'יז נבנה בתקופת המנדט הבריטי בית ספר משותף לשני הכפרים. באתר בית הספר הוקם מאוחר יותר מצפה הראל. המבנה הנטוש קיים עד היום והתפרסם כמקום בו נערך משפט השדה הצבאי בפרשת משפטו והוצאתו להורג של סרן מאיר טוביאנסקי באשמת בגידה. מאיר טוביאנסקי נמצא אשם במשפט והוצא להורג על ידי כיתת יורים, ההוצאה להורג לא נערכה בבית הספר אלא בכפר בית ג'יז, בבית דו-קומתי שנותר על תילו עד היום בקיבוץ הראל, והנושא את השם "בית הקשתות".

## גלריית תמונות

MITSPE HAREL SCHOOL.jpg|בניין בית הספר המשותף
BEITGIZ2015.JPG|שרידי בתי הכפר
BEITGIZ15.JPG|מבנה קבר שיח' זאיד


## ראו גם
* גיזו

## קישורים חיצוניים

*מיכאל יעקובסון: סקירה על שרידי הכפר בית ג'יז, באתר 'חלון אחורי', 28 בינואר 2015.

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:יישובים שננטשו בשפלת יהודה
קטגוריה:הרי יהודה
פסטיבל הפרסום בקאן

שמאל|ממוזער|250px|לוגו פסטיבל הפרסום בקאן
**פסטיבל הפרסום בקאן** (בצרפתית: **Le festival international de la créativité**) הוא פסטיבל בן שבעה ימים הנערך מדי שנה בעיר קאן שבצרפת. בפסטיבל מוענקים פרסי האריה, הנחשבים לפרסים היוקרתיים ביותר בענף, לזוכים בתחרויות הפרסום בקטגוריות השונות. ב-2008 השתתפו בפסטיבל למעלה מ-10,000 נציגים מ-85 מדינות.

הפסטיבל נוסד ב-1954 בהשראת פסטיבל הקולנוע בקאן, על ידי קבוצת יזמים מענף הפרסום שביקשה לקדם את הפרסום בקולנוע. הפסטיבל הראשון נערך בוונציה, כשלתחרות נרשמו 187 פרסומות מ-14 מדינות. הפרס בתחרות בדמות האריה נוצר בהשראת האריות מכיכר סן מרקו המקומית. הפסטיבל השני נערך במונטה קרלו ומאז נדד בין מונטה קרלו לקאן, עד לשנת 1984 בה נתקבע מושבו בקאן.

ב-1992 שונה שם הפסטיבל מפסטיבל סרטי הפרסום הבינלאומי לפסטיבל הפרסום הבינלאומי, כחלק ממגמה להרחיב את העיסוק גם באמצעי פרסום נוספים כגון בדפוס ובעיתונות. ב-1998 נפתחה התחרות גם לאמצעי פרסום באינטרנט וב-2005 גם לתחום הפרסום ברדיו.

ב-2004 נרכשו הזכויות לפסטיבל על ידי ענקית התקשורת וההפקות הבריטית EMAP.

## Cannes Young Lions
במהלך הפסטיבל ישנה גם תחרות הפתוחה לצוותים מקצועיים עד גיל 29, ומתרחשת במהלך הפסטיבל.
כל צוות מיצג מדינה (וגם צוות אחד שמגיע דרך תחרות מקדימה ביו-טיוב "The 48 Hour YouTube Cannes Young Lions Ad Contest")

כל צוות מתמודד על אחת מארבע הקטגוריות (פרינט, סייבר, פילם ואסטרטגיה שיווקית), צוות סייבר או פרינט מורכב מארט דיירקטור וקופי רייטר. כל צוות מקבל 24 שעות להכין בריף המקדם ארגון חברתי.

## קישורים חיצוניים

* 
* 

## הערות שוליים

קטגוריה:פרסום
פרסום